[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Derbyniodd CGGC y nifer uchaf erioed o enwebiadau ar gyfer Gwobrau Elusennau Cymru eleni ac yn ystod Wythnos Elusennau Cymru fe wnaethom ddathlu\u2019r pum enillydd anhygoel a amlygwyd yma."}, {"text_idx": "#000010", "text": "Derbyniodd y pum enillydd eu gwobrau mewn seremoni fach a gynhaliwyd yn stiwdios ITV ym Mae Caerdydd ar ddydd Mawrth 22 Tachwedd, yn ystod Wythnos Elusennau Cymru. Mae\u2019r Gwobrau\u2019n arddangos y gwahaniaeth cadarnhaol y gallwn ni i gyd ei wneud i fywydau ein gilydd, drwy gydnabod a dathlu\u2019r cyfraniad gwych y mae elusennau, grwpiau cymunedol, dielw a gwirfoddolwyr yn ei wneud yma yng Nghymru."}, {"text_idx": "#000011", "text": "Yn siarad am y gwobrau, dywedodd Prif Weithredwr CGGC, Ruth Marks: \u2018Mae Gwobrau Elusennau Cymru yn dangos y gwaith hynod amrywiol a geir yn y sector, a\u2019r effaith y mae elusennau a gwirfoddolwyr yn ei chael ar fywydau pobl bob dydd ym mhob cymuned ledled Cymru. Rydym wrth ein bodd, yn CGGC, i allu anrhydeddu\u2019r pum enillydd teilwng hyn\u2019."}, {"text_idx": "#000012", "text": "Gwirfoddolwr y Flwyddyn (gwirfoddolwyr 26 oed neu hy\u0302n)"}, {"text_idx": "#000014", "text": "Cafodd Andrew clod mawr am ei gyfraniad arbennig i iechyd meddwl dynion. Gyda lefelau hunanladdiad dynion yn cynyddu yn ardal y Drenewydd a\u2019r Trallwng, penderfynodd Andrew sefydlu grw\u0302p cerdded a siarad i gefnogi dynion bregus. Ers hynny mae wedi dechrau grw\u0302p cymysg, sydd wedi bod yn fendith i lawer o bobl yn ei gymuned."}, {"text_idx": "#000016", "text": "Cafodd Rachel ei chydnabod am ei heiriolaeth angerddol dros gyd-gleifion endometriosis a menywod anabl a\u0302 salwch cronig yng Nghymru. Mae wedi gwneud cyfraniad arbennig iawn i ymgyrchu FTWW, gan ddefnyddio ei phrofiad bywyd i wella mynediad i ofal iechyd menywod ac addysg iechyd benywaidd yng Nghymru."}, {"text_idx": "#000017", "text": "Enillodd Innovate Trust y wobr am eu app \u2018Insight\u2019 unigryw, sydd wedi gwneud gwahaniaeth enfawr i fywydau pobl a\u0302 anableddau dysgu. Yn hollol rhad ac am ddim, mae wedi torri tir newydd i\u2019r elusen, gan gynyddu eu hymgysylltiad 500% i 1,600 o bobl yng Nghymru ac ar draws y DU."}, {"text_idx": "#000021", "text": "Llongyfarchiadau enfawr i\u2019r holl enillwyr, a diolch yn fawr i bawb a wnaeth enwebiad ar gyfer Gwobrau Elusennau Cymru eleni. Cafodd y beirniaid eu syfrdanu gan yr holl straeon anhygoel am y pethau wirioneddol wych y mae pobl a mudiadau yn eu gwneud yng Nghymru, diolch am bopeth!"}, {"text_idx": "#000025", "text": "Mae cariad yn air pedwar coes"}, {"text_idx": "#000029", "text": "Ymunwch a\u0302 ni ar y cyfryngau cymdeithasol"}]